{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":26,"n_cols":6,"rows_kept":26,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Poziv na dostavu projektnih prijedloga „Inovacije novoosnovanih MSP-ova“"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"DAJANA VUKMANIĆ","UPUTE ZA PRIJAVITELJE","Poštovani,\n\nljubazno vas molim jasno određeno što se smatra inovacijom sukladno predmetnom Pozivu, obzirom da inovacija može biti segment proizvoda/usluge koji je već komercijaliziran. \n\nLijep pozdrav","Nije prihvaćen","Ovim Pozivom će se poticati projekti novoosnovanih poduzeća do 36 mjeseci starosti, koji su u sklopu identificiranih tematskih prioritetnih područja S3, za lansiranje proizvoda koji su novi na tržištu, s naglaskom na radikalne inovacije i znatno poboljšanje u komercijalizaciji proizvoda uključujući zaštitu intelektualnog vlasništva, a čija je tehnološka zrelost izvan faze dokazivanja koncepta, odnosno u trenutku predaje projektnog prijedloga se nalaze u TRL  5-8.  Napomena: navedeni kriterij starosti poduzeća bit će izmijenjen u najviše 60 mjeseci prije dana podnošenja projektnog prijedloga."]
[2,"AMBROZINA RUŽIĆ","UPUTE ZA PRIJAVITELJE","Poštovani,\nKomentar se odnosi na kriterij prihvatljivosti prijavitelja, posebice na točku 2 koja se odnosi na neuvrštene novoosnovane MSP-ove do 36 mjeseci nakon registracije. Trenutačna formulacija ostavlja prostor za različita tumačenja, osobito u kontekstu povezanih poduzeća.\nPrvo, molimo da se preciznije definira primjena kriterija starosti od 36 mjeseci. Nejasno je odnosi li se ovaj uvjet isključivo na prijavitelja ili obuhvaća i sva povezana poduzeća sukladno članku 3. Priloga I Uredbe o općem skupnom izuzeću. \nDrugo, uvjet pod točkom (b) koji zahtijeva da poduzeće još nije raspodijelilo dobit, čini se pretjerano ograničavajućim, posebno ako se primjenjuje na povezana poduzeća. Ovakav pristup mogao bi nenamjerno isključiti mnoge inovativne MSP-ove koji često nastaju kao izdvojeni projekti uspješnih poduzeća ili uz potporu anđeoskih investitora.\nStoga molimo da se razmotri modifikacija kriterija neisplate dobiti tako da se on ne primjenjuje na povezana društva prijavitelja. Ovakva prilagodba bi osigurala da poziv ostane otvoren za širi spektar inovativnih MSP-ova, što je u skladu s njegovom temeljnom svrhom.","Primljeno na znanje","Sukladno kriterijima prihvatljivosti navedenim u UzP-u, prihvatljivi prijavitelji su novoosnovani MSP-ovi su oni koji su osnovani najviše 36 mjeseci prije dana podnošenja projektnog prijedloga i ne odnosi se na postojeća poduzeća koja će se zatvoriti i ponovno otvoriti, te taj isti kriterij mora biti potvrđen i za sva  poduzeća povezana s poduzećem prijavitelja, kako bi bio prihvatljiv po ovom Pozivu.  Napomena: navedeni kriterij starosti poduzeća bit će izmijenjen u najviše 60 mjeseci prije dana podnošenja projektnog prijedloga.\n\nNavedeni uvjet će doprinijeti tome da potporu dobiju poduzeća koja nemaju druge izvore financiranja, s obzirom na to je jedno od sveobuhvatnih načela podrške novoosnovanim poduzećima premošćivanje jaza u financiranju s kojim se novoosnovana poduzeća suočavaju, te se sprječava zaobilaženje pravila prihvatljivosti prijavitelja koji s ciljem dobivanja potpore osnivaju poduzeća koja nisu neovisna u odnosu na matično poduzeće.  \n\nU slučaju da je poduzeće prijavitelja u odnosu povezanog poduzeća s drugim poduzećem koje može ostvariti vladajući utjecaj sukladno članku 3. Priloga I Uredbe o općem skupnom izuzeću,  kriterij   prihvatljivosti koji se odnosi na starost poduzeća u trenutku predaje projektnog prijedloga mora biti potvrđen i za sva poduzeća u tom odnosu da bi se poduzeće smatralo novoosnovanim i bilo prihvatljivo po ovom pozivu.\n \nUvjeti navedeni u kriteriju 2. pod točkama a, b i c, odnose se samo na poduzeće prijavitelja, a ne i na njegova povezana poduzeća te će navedeno biti pojašnjeno unutar Uputa za prijavitelje."]
[3,"MEDINA ĆEVAPOVIĆ","UPUTE ZA PRIJAVITELJE","Poštovani,\n\nmolimo da se razmotri promjena kriterija starosti prihvatljivih prijavitelja s 36 mjeseci na do 5 godina, u skladu s definicijom iz S3 strategije i praksom iz prethodnih natječaja.\n\nDio prijavitelja očekuje ovaj poziv objavom Programa konkurentnost i kohezija 2021 - 2027, te su inovacije već u određenoj fazi, kao što je, primjerice, razvoj inovacije u početnim TRL fazama i registracija trademarkova.\n\nOdgoda objave poziva, odnosno spora dinamika objave, a s druge strane postojeći planovi poduzetnika koji se vode prilikama za sufinanciranje, i potrebama novih i mladih poduzeća, negativno utječe na buduće poslovanje. Stoga još jednom molimo da se razmotri promjena ovog kriterija.\n\nSrdačan pozdrav,\nMedina Ćevapović, tvrtka Matriarh","Prihvaćen","Kriterij prihvatljivosti poduzeća u pogledu starosti u trenutku podnošenja projektnog prijedloga definiran je sukladno pokazatelju Europske komisije koji broji novoosnovana poduzeća. Nastavno na zaprimljene prijedloge i razmotrenu argumentaciju, kriterij prihvatljivosti prijavitelja će u natječajnoj dokumentaciji biti izmijenjen na način da obuhvaća poduzeća do 60 mjeseci starosti prije dana podnošenja projektnog prijedloga, uz zadovoljavanje svih ostalih uvjeta Poziva."]
[4,"STEEL WORKS DRUŠTVO S OGRANIČENOM ODGOVORNOŠĆU ZA PROJEKTIRANJE I SAVJETOVANJE","UPUTE ZA PRIJAVITELJE","Poštovani,\n\nljubazno bismo zamolili da se razmotri promjena kriterija prihvatljivosti prijavitelja, tako da se novoosnovana poduzeća definiraju kao ona koja su osnovana najviše do 5 godina prije dana podnošenja projektnog prijedloga. Ovom izmjenom obuhvatila bi se i mlada poduzeća osnovana tijekom 2020. i 2021. godine, u vrijeme pandemije, koja su se suočila s poteškoćama u razvoju inovacija.\n\nOsim toga, prema Strategiji pametne specijalizacije do 2029. godine, koja je citirana i na temelju koje su napisane ove Upute za prijavitelje, \"novoosnovano poduzeće\" definira se kao svako neuvršteno malo poduzeće do pet godina nakon registracije (stranica 241).","Prihvaćen","Kriterij prihvatljivosti poduzeća u pogledu starosti u trenutku podnošenja projektnog prijedloga definiran je sukladno pokazatelju Europske komisije koji broji novoosnovana poduzeća. Nastavno na zaprimljene prijedloge i razmotrenu argumentaciju, kriterij prihvatljivosti prijavitelja će u natječajnoj dokumentaciji biti izmijenjen na način da obuhvaća poduzeća do 60 mjeseci starosti prije dana podnošenja projektnog prijedloga, uz zadovoljavanje svih ostalih uvjeta Poziva"]
[5,"SONJA ČIKOTIĆ","1. Opće informacije,\n1.3.Predmet, svrha i pokazatelji Poziva","Strategija pametne specijalizacije do 2029. godine jedan je od ključnih dokumenta za definiranje odrednica u ovom Pozivu. Strategijom su definirana \"novoosnovano poduzeće\" kao neuvršteno malo poduzeće do pet godina nakon registracije. Molimo vas da uzmete odrednice krovnog dokumenta Strategije pametne specijalizacije, te da uskladite prihvatljivost korisnika na načini da se poduzeće smatra novoosnovanim ako nije postojalo 60 mjeseci prije predaje projektnog prijedloga, umjesto kako ste sada propisali 36 mjeseci.","Prihvaćen","Kriterij prihvatljivosti poduzeća u pogledu starosti u trenutku podnošenja projektnog prijedloga definiran je sukladno pokazatelju Europske komisije koji broji novoosnovana poduzeća. Nastavno na zaprimljene prijedloge i razmotrenu argumentaciju, kriterij prihvatljivosti prijavitelja će u natječajnoj dokumentaciji biti izmijenjen na način da obuhvaća poduzeća do 60 mjeseci starosti prije dana podnošenja projektnog prijedloga, uz zadovoljavanje svih ostalih uvjeta Poziva."]
[6,"MLADEN SKYPALA","1. Opće informacije,\n1.4.Financijska alokacija Poziva, iznosi i intenziteti bespovratnih sredstava  ","Trenutni poziv za novoosnovane MSP-ove naziva \"Dokazivanje inovativnog koncepta (POC)\", koji obuhvaća aktivnosti vezane uz TRL3 i TRL4 ima maksimalnu vrijednost potpore od 50.000 €. S obzirom da se ovaj poziv odnosi na aktivnosti vezane uz TRL5 do TRL8 smatram da bi maksimalni iznos potpora trtebao biti barem 3 do 5 puta veći, odnosno negdje između 150.000 i 250.000 €. Uzmite u obzir, u odnosu na prethodne pozive, da su se pojavile i tehnološki zahtjevnije i skuplje komponente poput AI u oblaku koji je jako zanimljiv za nove inovativne projekte u IT-ju.","Primljeno na znanje","Razmotrit će se povećanje maksimalnog mogućeg iznosa sredstava po projektu, u okviru izvedivog s obzirom na ograničenu alokaciju koja je manja nego kod prošlih sličnih poziva te na ciljne vrijednosti pokazatelja u Programu Konkurentnost i kohezija 2021.-2027."]
[7,"SIMIĆ SAVJETOVANJE, OBRT ZA POSLOVNO SAVJETOVANJE, VL. JASMINA SIMIĆ PECCOLO, KARLOVAC, MIROSLAVA KRLEŽE 5","1. Opće informacije,\n1.4.Financijska alokacija Poziva, iznosi i intenziteti bespovratnih sredstava  ","Nejasno je na koji način se definira postotak sufinanciranja do 85% sukladno točki 2. ovih Uputa?","Primljeno na znanje","Stopa sufinanciranja utvrđuje se u postupku evaluacije te iznosi maksimalno 85 % od prihvatljivih troškova te u ovom Pozivu iznosi jednako za sve aktivnosti, odnosno kategorije troškova. Pitanje je nejasno."]
[8,"DAMIR KELLER","1. Opće informacije,\n1.4.Financijska alokacija Poziva, iznosi i intenziteti bespovratnih sredstava  ","U pozivu na dostavu projektnih prijedloga \"Bespovratne potpore za novoosnovana poduzeća\" iz 2022. godine maksimalni iznos bespovratnih sredstava je bio 132.723 €, dok je u ovom pozivu samo 120.000 €. S obzirom na to da su u međuvremenu značajno povećane prosječne plaće te su značajno poskupjele usluge, oprema i pristup digitalnim platformama, predlažem da maksimalni iznos bespovratnih sredstava bude barem 200.000 €.","Primljeno na znanje","Razmotrit će se povećanje maksimalnog mogućeg iznosa sredstava po projektu, u okviru izvedivog s obzirom na ograničenu alokaciju koja je manja nego kod prošlih sličnih poziva te na ciljne vrijednosti pokazatelja u Programu Konkurentnost i kohezija 2021.-2027."]
[9,"IVAN JURKOVIĆ","UPUTE ZA PRIJAVITELJE,\n2. Prihvatljivost prijavitelja i kriteriji isključenja ","Zašto ne isključite sve osim mikro poduzetnika? Koji smisao je da sad neka velika firma dođe kao novoosnovana na RH tržište i uzima kruh malima tj. onima za koje bi ovaj natječaj zaprtavo trebao biti?","Nije prihvaćen","Velika poduzeća nisu prihvatljivi prijavitelj po ovom Pozivu koji je, kako je u nazivu Poziva navedeno, namijenjen novoosnovanim poduzećima. Sukladno kriterijima prihvatljivosti navedenim u UzP-u, prihvatljivi prijavitelji su novoosnovani MSP-ovi su oni koji su osnovani najviše 36 mjeseci prije dana podnošenja projektnog prijedloga i ne odnosi se na postojeća poduzeća koja će se zatvoriti i ponovno otvoriti, te taj isti kriterij mora biti potvrđen i za sva  poduzeća povezana s poduzećem prijavitelja, kako bi bio prihvatljiv po ovom Pozivu. Napomena: navedeni kriterij starosti poduzeća bit će izmijenjen u najviše 60 mjeseci prije dana podnošenja projektnog prijedloga.\n\n\nNavedeni uvjet će doprinijeti tome da potporu dobiju poduzeća koja nemaju druge izvore financiranja, s obzirom na to je jedno od sveobuhvatnih načela podrške novoosnovanim poduzećima premošćivanje jaza u financiranju s kojim se novoosnovana poduzeća suočavaju, te se sprječava zaobilaženje pravila prihvatljivosti prijavitelja koji s ciljem dobivanja potpore osnivaju poduzeća koja nisu neovisna u odnosu na matično poduzeće."]
[10,"RAHELA OSTOJIĆ BALIJA","2. Prihvatljivost prijavitelja i kriteriji isključenja ,\n2.1.Prihvatljivost prijavitelja","Poštovani,\npredlažem usklađivanje kriterija prihvatljivosti prijavitelja, naročito u odnosu na starost prijavitelja i uvjet raspodjele dobiti, s relevantnim nacionalnim i europskim strateškim dokumentima.\n1. Starost prijavitelja: Trenutno definirani kriterij prema kojem prijavitelji moraju biti novoosnovani MSP-ovi do 36 mjeseci nakon registracije ograničava mogućnost sudjelovanja poduzeća koja su osnovana prije više od tri godine. Predlažem da se razmotri proširenje ovog razdoblja na pet godina, kako je definirano u Strategiji pametne specijalizacije do 2029. godine, gdje se „novoosnovano poduzeće” definira kao svako neuvršteno malo poduzeće do pet godina nakon registracije. Ovo je ujedno i u skladu s Programom Konkurentnost i kohezija 2021.-2027., kojim se predviđa podrška mladim inovativnim poduzećima starosti do pet godina. Smatram da bi proširenje ovakve definicije omogućilo širem spektru inovativnih poduzeća, koji su još uvijek u ranim fazama poslovanja, pristup financijskoj podršci u ključnim fazama razvoja.\n2. Uvjet raspodjele dobiti: Uvjet prema kojem prijavitelji ne smiju raspodijeliti dobit može nepravedno isključiti poduzeća koja su, uz sve navedene izazove ranih faza poslovanja, uspješno generirala dobit i odlučila je raspodijeliti među vlasnicima. Raspodjela dobiti u skladu je sa zakonskim obvezama poduzeća i može predstavljati dio strategije osiguranja financijske stabilnosti za daljnja ulaganja. Isto tako, mnogi inovativni MSP-ovi nastaju iz uspješnih poslovnih poduhvata, što ih ne bi trebalo diskvalificirati. \nOva izmjena kriterija starosti i uvjeta raspodjele dobiti omogućila bi većem broju inovativnih poduzeća da se prijave na ovaj poziv, što je u skladu s ciljevima podrške razvoju i lansiranju novih, inovativnih proizvoda i usluga na tržištu.\nZahvaljujem na razmatranju ovog prijedloga.","Djelomično prihvaćen","1. Kriterij prihvatljivosti poduzeća u pogledu starosti u trenutku podnošenja projektnog prijedloga definiran je sukladno pokazatelju Europske komisije koji broji novoosnovana poduzeća. Nastavno na zaprimljene prijedloge i razmotrenu argumentaciju, kriterij prihvatljivosti prijavitelja će u natječajnoj dokumentaciji  biti izmijenjen na način da obuhvaća poduzeća do 60 mjeseci starosti prije dana podnošenja projektnog prijedloga, uz zadovoljavanje svih ostalih uvjeta Poziva.\n\n2. Poduzeća koja još nisu raspodijelila dobit podrazumijevaju poduzeća koja nisu raspodijelila dobit dioničarima kroz isplatu dividende ili tantijema. Izdvajanja u zakonske rezerve ili sva ostala postupanja koja su obvezna zakonom i(ili) propisima ne smatraju se raspodjelom dobiti u smislu ove odredbe."]
[11,"INES SKELAC","2. Prihvatljivost prijavitelja i kriteriji isključenja ,\n2.1.Prihvatljivost prijavitelja","Poštovani,\nmolim da se razmotri izmjena kriterija prihvatljivosti prijavitelja, tako da se novoosnovana poduzeća definiraju kao ona koja su osnovana najviše do pet godina prije dana podnošenja projektnog prijedloga. Ovaj je prijedlog u skladu sa Strategijom pametne specijalizacije do 2029. godine, koja definira kako „novoosnovano poduzeće” znači svako neuvršteno malo poduzeće do pet godina nakon registracije, te s Programom Konkurentnost i kohezija 2021.–2027., kojim je predviđena podrška investicijama novoosnovanih poduzeća do pet godina starosti, s ciljem lansiranja proizvoda i usluga koji su novi na tržištu, s naglaskom na radikalne inovacije i značajno poboljšanje u komercijalizaciji proizvoda i usluga, uključujući zaštitu intelektualnog vlasništva u fazi razvoja TRL 5-8. Razdoblje od pet godina ključan je period u kojem se novoosnovana poduzeća suočavaju s najvećim izazovima u smislu poslovne stabilnosti i tržišne konkurencije. Proširenje ove definicije omogućilo bi im veći pristup financijskim sredstvima i potporama u ključnim fazama razvoja. Osim toga, definicija novoosnovanih poduzeća u skladu s nacionalnim i europskim strateškim dokumentima osigurala bi dosljednost u kriterijima i olakšala provedbu potpornih mjera za poduzetnike.","Prihvaćen","Kriterij prihvatljivosti poduzeća u pogledu starosti u trenutku podnošenja projektnog prijedloga definiran je sukladno pokazatelju Europske komisije koji broji novoosnovana poduzeća. Nastavno na zaprimljene prijedloge i razmotrenu argumentaciju, kriterij prihvatljivosti prijavitelja će u natječajnoj dokumentaciji biti izmijenjen na način da obuhvaća poduzeća do 60 mjeseci starosti prije dana podnošenja projektnog prijedloga, uz zadovoljavanje svih ostalih uvjeta Poziva."]
[12,"IVAN ŠOKČEVIĆ","2. Prihvatljivost prijavitelja i kriteriji isključenja ,\n2.1.Prihvatljivost prijavitelja","Poštovani,\n\nKomentar se tiče kriterija prihvatljivosti prijavitelja, uvjeta 2.b - \"2. Prijavitelj je neuvršteni novoosnovani MSP do 36 mjeseci nakon registracije, pod uvjetom da ispunjava sljedeće uvjete: (b) da još nije raspodijelilo dobit\"\n\nSmatramo da ovaj uvjet nepošteno diskriminira prijavitelje koji su unutar prethodnih godina (uz ukupno postojanje manje od 36 mjeseci) uspješno obavljali komercijalnu djelatnost, a pritom paralelno razvijali ili planirali razviti inovativni proizvod.\n\nSukladno točki 1.2 Poziva, prijavitelj se obvezuje iz vlastitih sredstava ili vanjskim financiranjem osigurati sredstva za minimalno 15% prihvatljivih troškova.\nRaspoređivanje do sada ostvarene dobiti ili dijela dobiti u zadržanu dobit je oblik prikupljanja financijskih sredstava za potrebe sufinanciranja razvoja projekta.\n\nDodatno, u slučaju postojanja društva duže od godinu dana prethodno prijavi na ovaj natječaj, temeljem Zakona o trgovačkim društvima ono ima zakonsku obvezu donijeti odluku o raspodjeli dobiti.\n\nSporni uvjet stoga diskvalificira potencijalnog prijavitelja na osnovi:\n  * legitimnog načina osiguravanja obveznih sredstava\n  * zakonske obveze prijavitelja\n\nS obzirom na navedeno, predlažemo da se uvjet 2.b ukloni.","Primljeno na znanje","Poduzeća koja još nisu raspodijelila dobit podrazumijevaju poduzeća koja nisu raspodijelila dobit dioničarima kroz isplatu dividende ili tantijema. Izdvajanja u zakonske rezerve ili sva ostala postupanja koja su obvezna zakonom i(ili) propisima ne smatraju se raspodjelom dobiti u smislu ove odredbe."]
[13,"TIHANA IVIČEK","2. Prihvatljivost prijavitelja i kriteriji isključenja ,\n2.1.Prihvatljivost prijavitelja","Prijedlog usklađivanja teksta koji se odnosi na starost prijavitelja \"do 36 mjeseci\" s 1) Strategijom pametne specijalizacije do 2029. godine koja definira kako \"„Novoosnovano poduzeće” znači svako neuvršteno malo poduzeće do pet godina nakon registracije\"; 2) Programom Konkuretnot i kohezija 2021.-2027. kojim je predviđena \"Podrška investicijama novoosnovanih poduzeća do 5 godina starosti, za lansiranje proizvoda i usluga koji su novi na tržištu, s naglaskom na radikalne inovacije i znatno poboljšanje u komercijalizaciji proizvoda i usluga uključujući zaštitu intelektualnog vlasništva TRL 5-8.\"","Prihvaćen","Kriterij prihvatljivosti poduzeća u pogledu starosti u trenutku podnošenja projektnog prijedloga definiran je sukladno pokazatelju Europske komisije koji broji novoosnovana poduzeća. Nastavno na zaprimljene prijedloge i razmotrenu argumentaciju, kriterij prihvatljivosti prijavitelja će u natječajnoj dokumentaciji biti izmijenjen na način da obuhvaća poduzeća do 60 mjeseci starosti prije dana podnošenja projektnog prijedloga, uz zadovoljavanje svih ostalih uvjeta Poziva."]
[14,"DARIJO KIŠIČEK","2. Prihvatljivost prijavitelja i kriteriji isključenja ,\n2.1.Prihvatljivost prijavitelja","U nastavku prilažemo komentar vezan uz kriterije prihvatljivosti prijavitelja natječaja:\n\nJedna stavaka poziva glasi kako je prijavitelj \"(…) neuvršteni novoosnovani MSP do 36 mjeseci nakon registracije, pod uvjetom da ispunjava sljedeće uvjete: (a) da nije preuzelo djelatnost drugog poduzeća; (b) da još nije raspodijelilo dobit; (c) nije osnovano spajanjem ili podjelom.\n(…) sukladno članku 3. Priloga I Uredbe o općem skupnom izuzeću, ovaj kriterij prihvatljivosti mora biti potvrđen i za sva poduzeća u tom odnosu da bi se poduzeće smatralo novoosnovanim i bilo prihvatljivo po ovom pozivu.\"\n\nPrema prethodnoj formulacija prihvatljivih prijavitelja moglo bi se zaključiti kako se kriteriji starosti (36 mjeseci) odnosi i na ona poduzeća koja su u odnosu s prijaviteljem sukladno članku 3. Priloga I Uredbe o općem skupnom izuzeću. Svakako se nadamo kako je takav kriterij Upravljačko tijelo nenamjeran namjera te tragom toga molimo za jasniju formulaciju.\nNadalje, kriterij (b) da poduzeće još nije raspodijelilo dobit – isključuje prijavitelje čija su povezana poduzeća već prethodno isplatila dobit. S obzirom da je većina novoosnovani inovativnih MSP-ova u velikom broju slučajeva nastala kao posljedica uspjeha drugih poduzeća čiji su vlasnici već isplatili dobit. Na taj način poziv čini noovosnovane MSP-ove neprihvatljivima iako je poziv po svojoj svrsi namijenjen upravo njima. \nKao proširenje prethodno navedenog, mnoga poduzeća u vlasničkoj strukturi prijavitelja imaju drugog investitora (ne u smislu Priloga I Uredbe o općem skupnom izuzeću) odnosno subjekt koji je u prethodnom financijskom razdoblju redovito isplatio dobit čime ovaj kriterij još jednom isključuje one MSP-ove za koje je prvobitno bio namijenjen. \n\nTemeljem navedenog, kriterij neisplate dobiti ne bi se trebao primjenjivati i na povezana društva s obzirom na to da bi na taj način bez razloga isključio velik broj poduzeća kojima je poziv upravo namijenjen.","Primljeno na znanje","Sukladno kriterijima prihvatljivosti navedenim u UzP-u, prihvatljivi prijavitelji su novoosnovani MSP-ovi su oni koji su osnovani najviše 36 mjeseci prije dana podnošenja projektnog prijedloga i ne odnosi se na postojeća poduzeća koja će se zatvoriti i ponovno otvoriti, te taj isti kriterij mora biti potvrđen i za sva  poduzeća povezana s poduzećem prijavitelja, kako bi bio prihvatljiv po ovom Pozivu. Napomena: navedeni kriterij starosti poduzeća bit će izmijenjen u najviše 60 mjeseci prije dana podnošenja projektnog prijedloga. Napomena: navedeni kriterij starosti poduzeća bit će izmijenjen u najviše 60 mjeseci prije dana podnošenja projektnog prijedloga.\n\nNavedeni uvjet će doprinijeti tome da potporu dobiju poduzeća koja nemaju druge izvore financiranja, s obzirom na to je jedno od sveobuhvatnih načela podrške novoosnovanim poduzećima premošćivanje jaza u financiranju s kojim se novoosnovana poduzeća suočavaju, te se sprječava zaobilaženje pravila prihvatljivosti prijavitelja koji s ciljem dobivanja potpore osnivaju poduzeća koja nisu neovisna u odnosu na matično poduzeće.  \n\nU slučaju da je poduzeće prijavitelja u odnosu povezanog poduzeća s drugim poduzećem koje može ostvariti vladajući utjecaj sukladno članku 3. Priloga I Uredbe o općem skupnom izuzeću,  kriterij   prihvatljivosti koji se odnosi na starost poduzeća u trenutku predaje projektnog prijedloga mora biti potvrđen i za sva poduzeća u tom odnosu da bi se poduzeće smatralo novoosnovanim i bilo prihvatljivo po ovom pozivu.\n \nUvjeti navedeni u kriteriju 2. pod točkama a, b i c, odnose se samo na poduzeće prijavitelja, a ne i na njegova povezana poduzeća te će navedeno biti pojašnjeno unutar Uputa za prijavitelje."]
[15,"INES GRDANJSKI","2. Prihvatljivost prijavitelja i kriteriji isključenja ,\n2.1.Prihvatljivost prijavitelja","Ovaj komentar odnosi se na ove kriterije prihvatljivosti prijavitelja:\n\"\"2. Prijavitelj je neuvršteni novoosnovani MSP do 36 mjeseci nakon registracije, pod uvjetom da ispunjava sljedeće uvjete:\u2028(a) da nije preuzelo djelatnost drugog poduzeća;\u2028(b) da još nije raspodijelilo dobit;\u2028(c) nije osnovano spajanjem ili podjelom.\n(...)\nU slučaju da je poduzeće prijavitelja u odnosu povezanog poduzeća s drugim poduzećem koje može ostvariti vladajući utjecaj sukladno članku 3. Priloga I Uredbe o općem skupnom izuzeću, ovaj kriterij prihvatljivosti mora biti potvrđen i za sva poduzeća u tom odnosu da bi se poduzeće smatralo novoosnovanim i bilo prihvatljivo po ovom pozivu.\"\n\nMišljenja smo da je uvjet (b), prema kojem poduzeće ne smije raspodijeliti dobit, previše ograničavajući kada se primjenjuje na povezana poduzeća, jer je u suprotnosti s namjerom ovog poziva. Inovativni MSP-ovi često se formiraju kao izdvojeni projekti uspješnih kompanija ili kao neovisni projekti vlasnika koji već ostvaruju profit. Također, uobičajeno je da prijavitelj ima vlasničku strukturu u kojoj sudjeluje anđeoski investitor, koji prema Uredbi nije institucionalni investitor, ali posjeduje povezana poduzeća koja redovno isplaćuju dobit.\nBudući da su ove situacije česte i poželjne u nastanku inovativnih MSP-ova, takav bi kriterij onemogućio na nepravedan način njihovo sudjelovanje u pozivu. Stoga predlažemo da se uvjet o neisplati dobiti ne primjenjuje na povezana poduzeća s prijaviteljem, kako se ne bi isključila brojna poduzeća za koja je ovaj poziv zapravo namijenjen.\n\nIsto tako iz ovakve gore navedene formulacije ovih kriterija, može se zaključiti da se uvjet od 36 mjeseci starosti može odnositi i na sva poduzeća povezana s prijaviteljem prema članku 3. Priloga I navedene Uredbe. Nadamo se da to nije bila namjera UT, te molimo da se formulacija dodatno pojasni.","Primljeno na znanje","Sukladno kriterijima prihvatljivosti navedenim u UzP-u, prihvatljivi prijavitelji su novoosnovani MSP-ovi su oni koji su osnovani najviše 36 mjeseci prije dana podnošenja projektnog prijedloga i ne odnosi se na postojeća poduzeća koja će se zatvoriti i ponovno otvoriti, te taj isti kriterij mora biti potvrđen i za sva  poduzeća povezana s poduzećem prijavitelja, kako bi bio prihvatljiv po ovom Pozivu.  Napomena: navedeni kriterij starosti poduzeća bit će izmijenjen u najviše 60 mjeseci prije dana podnošenja projektnog prijedloga.\n\nNavedeni uvjet će doprinijeti tome da potporu dobiju poduzeća koja nemaju druge izvore financiranja, s obzirom na to je jedno od sveobuhvatnih načela podrške novoosnovanim poduzećima premošćivanje jaza u financiranju s kojim se novoosnovana poduzeća suočavaju, te se sprječava zaobilaženje pravila prihvatljivosti prijavitelja koji s ciljem dobivanja potpore osnivaju poduzeća koja nisu neovisna u odnosu na matično poduzeće.  \n\nU slučaju da je poduzeće prijavitelja u odnosu povezanog poduzeća s drugim poduzećem koje može ostvariti vladajući utjecaj sukladno članku 3. Priloga I Uredbe o općem skupnom izuzeću,  kriterij   prihvatljivosti koji se odnosi na starost poduzeća u trenutku predaje projektnog prijedloga mora biti potvrđen i za sva poduzeća u tom odnosu da bi se poduzeće smatralo novoosnovanim i bilo prihvatljivo po ovom pozivu.\n \nUvjeti navedeni u kriteriju 2. pod točkama a, b i c, odnose se samo na poduzeće prijavitelja, a ne i na njegova povezana poduzeća te će navedeno biti pojašnjeno unutar Uputa za prijavitelje."]
[16,"HRVOJE VARGIĆ","2. Prihvatljivost prijavitelja i kriteriji isključenja ,\n2.1.Prihvatljivost prijavitelja","Poštovani\n\nKomentar se tiče sljedećih kriterija prihvatljivosti prijavitelja:\n\n\"2. Prijavitelj je neuvršteni novoosnovani MSP do 36 mjeseci nakon registracije, pod uvjetom da ispunjava sljedeće uvjete:\n(a) da nije preuzelo djelatnost drugog poduzeća;\n(b) da još nije raspodijelilo dobit;\n(c) nije osnovano spajanjem ili podjelom.\n\n(...)\n\nU slučaju da je poduzeće prijavitelja u odnosu povezanog poduzeća s drugim poduzećem koje može ostvariti vladajući utjecaj sukladno članku 3. Priloga I Uredbe o općem skupnom izuzeću, ovaj kriterij prihvatljivosti mora biti potvrđen i za sva poduzeća u tom odnosu da bi se poduzeće smatralo novoosnovanim i bilo prihvatljivo po ovom pozivu.\"\n\nIz trenutne formulacije kriterija prihvatljivosti prijavitelja bi se moglo zaključiti da bi se kriteriji starosti od 36 mjeseci mogao odnositi i na sva poduzeća koja su u odnosu povezanog poduzeća s prijaviteljem sukladno članku 3. Priloga I Uredbe o općem skupnom izuzeću. Svakako se nadamo da takav kriterij nije bio namjera Upravljačkog tijela pa molimo učiniti jasnijom formulaciju.\n\nNadalje, smatramo kako je kriterij (b) da poduzeće još nije raspodijelilo dobit, suviše restriktivan ako se primjenjuje na povezana poduzeća te je ujedno u suprotnosti sa svrhom ovog poziva. Naime, novoosnovani inovativni MSP-ovi često nastaju kao spin-offovi uspješnih poduzeća ili kao odvojeni projekti vlasnika uspješnih poduzeća koja isplaćuju dobit. Raširene su i situacije kada je u vlasničkoj strukturi prijavitelja anđeoski investitor (koji ujedno nije institucionalni investitor u smislu Priloga I Uredbe o općem skupnom izuzeću) koji je vlasnik povezanih poduzeća, a koja redovito isplaćuju dobit.\n\nSve ovo su raširene i poželjne situacije u kojima nastaju inovativni MSP-ovi te bi ih ovakav kriterij nepravedno isključio iz sudjelovanja u ovom pozivu.\n\nZato molimo da se kriterij neisplate dobiti ne primjenjuje na povezana društva s prijaviteljem jer bi nepotrebno isključio velik broj poduzeća za koje bi ovaj poziv upravo trebao biti namijenjen.","Primljeno na znanje","Sukladno kriterijima prihvatljivosti navedenim u UzP-u, prihvatljivi prijavitelji su novoosnovani MSP-ovi, oni koji su osnovani najviše 36 mjeseci prije dana podnošenja projektnog prijedloga i ne odnosi se na postojeća poduzeća koja će se zatvoriti i ponovno otvoriti, te taj isti kriterij mora biti potvrđen i za sva  poduzeća povezana s poduzećem prijavitelja, kako bi bio prihvatljiv po ovom Pozivu. Napomena: navedeni kriterij starosti poduzeća bit će izmijenjen u najviše 60 mjeseci prije dana podnošenja projektnog prijedloga.\n\nNavedeni uvjet će doprinijeti tome da potporu dobiju poduzeća koja nemaju druge izvore financiranja, s obzirom na to je jedno od sveobuhvatnih načela podrške novoosnovanim poduzećima premošćivanje jaza u financiranju s kojim se novoosnovana poduzeća suočavaju te se sprječava zaobilaženje pravila prihvatljivosti prijavitelja koji s ciljem dobivanja potpore osnivaju poduzeća koja nisu neovisna u odnosu na matično poduzeće.  \n\nU slučaju da je poduzeće prijavitelja u odnosu povezanog poduzeća s drugim poduzećem koje može ostvariti vladajući utjecaj sukladno članku 3. Priloga I Uredbe o općem skupnom izuzeću,  kriterij prihvatljivosti koji se odnosi na starost poduzeća u trenutku predaje projektnog prijedloga mora biti potvrđen i za sva poduzeća u tom odnosu da bi se poduzeće smatralo novoosnovanim i bilo prihvatljivo po ovom pozivu.\n \nUvjeti navedeni u kriteriju 2. pod točkama a, b i c, odnose se samo na poduzeće prijavitelja, a ne i na njegova povezana poduzeća te će navedeno biti pojašnjeno unutar Uputa za prijavitelje."]
[17,"MONIKA EŽBEGOVIĆ","2. Prihvatljivost prijavitelja i kriteriji isključenja ,\n2.1.Prihvatljivost prijavitelja","Vezano za uvjet poduzeću naveden pod (b) da još nije raspodijelilo dobit; molimo da se kriterij ukloni ili jasnije obrazloži što se pod navedenim želi postići. Naime sukladno Zakonu o trgovačkim društvima poduzeće d.o.o. ima obvezu rasporediti (raspodijeliti) dobit prvenstveno  za pokriće gubitaka prenesenih iz ranijih godina (ako ih društvo s ograničenom odgovornošću ima);\nza unos u rezerve za otkup vlastitih poslovnih udjela (ako ih je društvo s ograničenom odgovornošću steklo ili ih namjerava steći); za unos u rezerve određene društvenim ugovorom (ako su određene društvenim ugovorom); za unos u rezerve prema odluci skupštine/vlasnika (ako postoji odluka). Nakon izvršenog rasporeda na opisani način, članovi društva imaju pravo tražiti isplatu dobiti prethodne poslovne godine, kao i zadržane dobiti iz ranijih godina, umanjenu za gubitke  iz prijašnjih godina. Dakle poduzeće mora raspodijeliti dobit sukladno Zakonu pa makar to bilo raspoređivanje u zadržanu dobit. Poduzeće može poslovati stabilno i ako je u prethodnim razdobljima donosilo odluku o isplati dijela dobiti, no pojam raspodjela dobiti ne podrazumijeva samo isplatu, tako da predlažemo da se ovaj nejasan uvjet ukloni.","Primljeno na znanje","Poduzeća koja još nisu raspodijelila dobit podrazumijevaju poduzeća koja nisu raspodijelila dobit dioničarima kroz isplatu dividende ili tantijema. Izdvajanja u zakonske rezerve ili sva ostala postupanja koja su obvezna zakonom i(ili) propisima ne smatraju se raspodjelom dobiti u smislu ove odredbe."]
[18,"ORNELA ŠKARPA","2. Prihvatljivost prijavitelja i kriteriji isključenja ,\n2.1.Prihvatljivost prijavitelja","Poštovani,\n\n\nNavedeno je sljedeće: \"Prijavitelj je neuvršteni novoosnovani MSP do 36 mjeseci nakon registracije, pod uvjetom da ispunjava sljedeće uvjete:\n(a) da nije preuzelo djelatnost drugog poduzeća;\n(b) da još nije raspodijelilo dobit;\n(c) nije osnovano spajanjem ili podjelom.\"\n\nUvjet (b), koji nalaže da poduzeće \"još nije raspodijelilo dobit\", smatramo neopravdanim i predlažemo njegovo uklanjanje iz nekoliko razloga.\n\nPrvo, novoosnovana poduzeća mogu ostvarivati prihode i raspodjeljivati dobit bez negativnog utjecaja na inovativne projekte. Isto pokazuje stabilnost i uspješnost poduzeća. Poduzeća su već uspješno investirala u fazu istraživanja te ostvarila dobit, što je jasan pokazatelj da mogu paralelno nastaviti ulagati u inovacije i isplaćivati dobit svojim vlasnicima.\n\nDrugo, uvjet ograničava uspješna novoosnovana poduzeća koja posluju odgovorno i ostvaruju dobit, čime ih nepravedno isključuje iz natječaja. Poslovanje s dobiti pokazatelj je uspješnosti i održivosti, a zabrana raspodjele dobiti destimulira poduzetnike koji odgovorno upravljaju financijama.\n\nTreće, novoosnovana poduzeća trebaju imati fleksibilnost u odlučivanju o upravljanju svojom dobiti, bilo da ju raspodjeljuju ili reinvestiraju u nove projekte. Ovaj uvjet ograničava stratešku slobodu poduzeća u donošenju ključnih poslovnih odluka.\n\nStoga smatramo da je uvjet (b) suvišno restriktivan te ga treba ukloniti kako bi se omogućilo i uspješnim novoosnovanim poduzećima da sudjeluju u natječaju, a da se pritom i dalje očuva kvaliteta i inovativnost prijavljenih projekata.","Primljeno na znanje","Poduzeća koja još nisu raspodijelila dobit podrazumijevaju poduzeća koja nisu raspodijelila dobit dioničarima kroz isplatu dividende ili tantijema. Izdvajanja u zakonske rezerve ili sva ostala postupanja koja su obvezna zakonom i(ili) propisima ne smatraju se raspodjelom dobiti u smislu ove odredbe."]
[19,"SINIŠA NIKOLIĆ","2. Prihvatljivost prijavitelja i kriteriji isključenja ,\n2.1.Prihvatljivost prijavitelja","Poštovani,\n\nZanima nas može li se sljedeća definicija \"Prijavitelj mora biti osnovan najmanje trideset (30) dana prije dana predaje projektnog prijedloga\" promjeniti na \"Prijavitelj mora biti osnovan naranije od dana primitka odluke o financiranju\".\nNavedena promjena bi omogućila budućim prijaviteljima da ne akumuliraju dodatne troškove otvaranja MSP-a.\nZbog svega gore navedenoga molim da navedeni prijadlog uvažite.\nLijepi pozdrav,","Nije prihvaćen","Sukladno poglavlju 2.1. Prihvatljivost prijavitelj, prihvatljivi prijavitelj po ovom Pozivu je pravna ili fizička osoba koja je mikro, mali ili srednji poduzetnik i koji obavlja gospodarsku djelatnost, sukladno definiciji  poduzeća utvrđenoj u Prilogu I. U  poglavlju 2.3. Kriteriji za isključenje prijavitelja, utvrđeno je, između ostalog, da se potpora ne može dodijeliti prijavitelju koji nema niti jednog zaposlenog na temelju sati rada u mjesecu koji prethodi predaji projektnog prijedloga, niti  prijavitelju u trenutku podnošenja projektnog prijedloga nije registriran na području Republike Hrvatske, iz čega proizlazi da se potpora ne može dodijeliti osobama koje ne obavljaju gospodarsku djelatnost."]
[20,"IVANA HORVAT","2. Prihvatljivost prijavitelja i kriteriji isključenja ,\n2.1.Prihvatljivost prijavitelja","Poštovani,\nmolimo da razmotrite promjenu kriterija prihvatljivosti prijavitelja vezano uz starost poduzeća. Predlažemo da se novoosnovana poduzeća definiraju kao ona osnovana najviše do 5 godina prije dana podnošenja projektnog prijedloga, umjesto trenutnog ograničenja od 36 mjeseci. Ovaj prijedlog temelji se na sljedećim argumentima:\n\n1. Usklađenost sa Strategijom pametne specijalizacije do 2029. godine, koja definira \"novoosnovano poduzeće\" kao neuvršteno malo poduzeće do pet godina nakon registracije.\n2. Obuhvaćanje mladih poduzeća osnovanih tijekom 2020. i 2021. godine, koja su se zbog pandemije suočila s poteškoćama u razvoju inovacija.\n3. Kontinuitet s praksom iz prethodnih natječaja, čime bi se ispunila očekivanja dijela prijavitelja koji su svoje planove temeljili na Programu konkurentnost i kohezija 2021-2027.\n4. Uvažavanje činjenice da su mnoga poduzeća već započela razvoj inovacija u početnim TRL fazama ili registraciju trademarkova, očekujući ovaj poziv.\n5. Ublažavanje negativnog utjecaja odgođene objave poziva na poslovanje i razvoj novih i mladih poduzeća koja se oslanjaju na prilike za sufinanciranje.\n\nOva promjena kriterija omogućila bi širem spektru inovativnih mladih poduzeća pristup potrebnoj podršci, istovremeno ostajući u skladu s relevantnim strategijama i praksama. Zahvaljujemo na razmatranju ovog prijedloga koji bi mogao značajno doprinijeti razvoju inovacijskog ekosustava.","Prihvaćen","Kriterij prihvatljivosti poduzeća u pogledu starosti u trenutku podnošenja projektnog prijedloga definiran je sukladno pokazatelju Europske komisije koji broji novoosnovana poduzeća. Nastavno na zaprimljene prijedloge i razmotrenu argumentaciju, kriterij prihvatljivosti prijavitelja će u natječajnoj dokumentaciji biti izmijenjen na način da obuhvaća poduzeća do 60 mjeseci starosti prije dana podnošenja projektnog prijedloga, uz zadovoljavanje svih ostalih uvjeta Poziva."]
[21,"IVANA GABRIĆ","2. Prihvatljivost prijavitelja i kriteriji isključenja ,\n2.1.Prihvatljivost prijavitelja","Poštovani,\nsmatramo da bi bilo korisno jasno naznačiti koje vrste subjekata mogu sudjelovati u Pozivu. Na primjer, u prethodnim Pozivima bilo je precizno navedeno da su paušalni obrti prihvatljivi. Isto vrijedi i za subjekte osnovane kao j.d.o.o. Izravnim navođenjem prihvatljivih subjekata otklonila bi se mogućnost nejasnoća te bi se smanjio broj upita potencijalnih prijavitelja.","Nije prihvaćen","Sukladno poglavlju 2.1. Prihvatljivost prijavitelja, prihvatljivi prijavitelj po ovom Pozivu je pravna ili fizička osoba koja je mikro, mali ili srednji poduzetnik, sukladno definiciji veličine poduzeća utvrđenoj u Prilogu I. Definicija malih i srednjih poduzeća Uredbe o općem skupnom izuzeću. Također, upućujemo i na definiciju “poduzetnika/poduzeća” iz poglavlja 12. UZP-a, tj Pojmovnika, gdje je između ostalog navedeno da se poduzećem smatra svaki subjekt koji obavlja gospodarsku djelatnost bez obzira na njegov pravni status, strukturu vlasništva ili način financiranja. To uključuje, posebno, samozaposlene osobe i obiteljske poduzetnike koji se bave obrtom ili drugim djelatnostima te partnerstva ili udruženja koja se redovno bave ekonomskom djelatnošću."]
[22,"ELNAV.AI DRUŠTVO S OGRANIČENOM ODGOVORNOŠĆU ZA ISTRAŽIVANJE I RAZVOJ","2. Prihvatljivost prijavitelja i kriteriji isključenja ,\n2.1.Prihvatljivost prijavitelja","Poštovani,\n\nu sklopu nacrta javnog poziva za natječaj \"Inovacije novoosnovanih MSP-ova\" želio bih istaknuti potrebu za razmatranjem produljenja perioda za kvalifikaciju novoosnovanih MSP-ova s tri na pet godina. Temeljem osobnog iskustva i opažanja unutar poslovnog okruženja u Hrvatskoj, MSP-ovi, posebice oni koji se bave inovacijama, suočavaju se s brojnim izazovima koji značajno otežavaju njihov razvoj i komercijalizaciju inovativnih proizvoda u prve tri godine poslovanja.\n\nJedan od ključnih problema je nedostupnost financiranja, što je posebno izraženo za sektor inovacija gdje su ulaganja obično veća, a povrat na investiciju se ostvaruje na duži rok. Dodatno, sporost administrativnih procesa i često mijenjanje regulatornog okvira stvaraju neizvjesnost i otežavaju planiranje i provedbu projekata. Ovi čimbenici u kombinaciji čine da se poduzeće koje ima samo tri godine poslovanja u Hrvatskoj teško može smatrati etabliranim, osobito u kontekstu razvoja i primjene inovativnih tehnologija i poslovnih modela.\n\nS obzirom na navedene okolnosti, predlažem da se razmotri mogućnost produljenja vremenskog okvira za kvalifikaciju novoosnovanih MSP-ova na pet godina. Takva izmjena omogućila bi poduzećima bolje iskorištavanje raspoloživih resursa, postizanje tržišne zrelosti i učinkovitije korištenje potpora za inovacije. Time bi se ne samo povećala šansa za uspjeh pojedinih projekata, već bi se i pridonijelo dugoročnim ciljevima razvoja konkurentnog i inovativnog gospodarstva u skladu s ciljevima Strategije pametne specijalizacije i Nacionalne razvojne strategije Republike Hrvatske.\n\nZahvaljujem na razmatranju ovog prijedloga i nadam se da će biti uzet u obzir kako bi se unaprijedila podrška inovativnim poduzetničkim inicijativama u Hrvatskoj.","Prihvaćen","Kriterij prihvatljivosti poduzeća u pogledu starosti u trenutku podnošenja projektnog prijedloga definiran je sukladno pokazatelju Europske komisije koji broji novoosnovana poduzeća. Nastavno na zaprimljene prijedloge i razmotrenu argumentaciju, kriterij prihvatljivosti prijavitelja će u natječajnoj dokumentaciji biti izmijenjen na način da obuhvaća poduzeća do 60 mjeseci starosti prije dana podnošenja projektnog prijedloga, uz zadovoljavanje svih ostalih uvjeta Poziva."]
[23,"SARA SKEJO LAZINICA","2. Prihvatljivost prijavitelja i kriteriji isključenja ,\n2.1.Prihvatljivost prijavitelja","Predlažemo uvrštavanje uvjeta da su novoosnovani MSP-ovi oni koji su osnovani najviše 5 godina prije dana podnošenja projektnog prijedloga, kao što je bilo propisano u uvjetima prethodnih Poziva koji su se odnosili na novoosnovana poduzeća.","Prihvaćen","Kriterij prihvatljivosti poduzeća u pogledu starosti u trenutku podnošenja projektnog prijedloga definiran je sukladno pokazatelju Europske komisije koji broji novoosnovana poduzeća. Nastavno na zaprimljene prijedloge i razmotrenu argumentaciju, kriterij prihvatljivosti prijavitelja će u natječajnoj dokumentaciji biti izmijenjen na način da obuhvaća poduzeća do 60 mjeseci starosti prije dana podnošenja projektnog prijedloga, uz zadovoljavanje svih ostalih uvjeta Poziva."]